Βιντσέντζο Γκαλλίνα

Ο  Βιντσέντζο Γκαλλίνα (Vincenzo Gallina, Ραβέννα Ιταλίας, 1795Via Gallina Vincenzo  Odonomastica Comune Ravenna, Σύντομο βιογραφικό από τον κατάλογο των ονομασιών των δρόμων της Ραβέννα της Ιταλίας - Χαλέπι Συρίας, 1842), ή και Βικέντιος Γκαλλίνα ή Βικέντιος Γαλλίνας, ήταν Ιταλός καρμπονάρος, φιλέλληνας που συμμετείχε στη συγγραφή του πρώτου Συντάγματος της Ελλάδος κατά τη διάρκεια της Α' Εθνοσυνέλευσης της Επιδαύρου.

Η ζωή του
Ο Γκαλλίνα ήταν από τη Ραβέννα και αναφέρεται ως φιλελεύθερος δικηγόροςTowards Modern Greek Consciousness , Loukia Droulia, The Historical Review/La Revue Historique, Vol 1 (2004), σελ. 16 ή έμπορος («negoziante»). Συμμετείχε στην επανάσταση των Καρμπονάρων στη Ραβέννα και αναφέρεται από τα αρχεία της Αυστριακής Αστυνομίας το 1821 ως ένας από τους τέσσερις που αποτελούσαν το Consiglio Supremo Carbonico nelle Romagne και αργότερα ότι επιτρεπόταν να ξαναμπεί στο κράτος με όρο να εμφανίζεται κάθε 24 ώρες στις αρχές. Ο Λόρδος Βύρων τον αναφέρει σε επιστολή του στις αρχές του 1821 σαν έναν από τους αρχηγούς που συντόνιζε ο Κόμης Πιέτρο ΓκάμπαJanuary 8th, 1821, Monday, από το EXTRACTS FROM A DIARY OF Lord Byron, 1821 (ο Γκαλλίνα αναγράφεται ως «Vincenzo G.». Μετά τις ταραχές της επανάστασης των Καρμπονάρων το 1821 εξορίστηκε και πήγε στην Ελλάδα με τον Λόρδο Βύρωνα και τον Κόμη Πιέτρο Γκάμπα (Conte Pietro Gamba), φίλο του Λόρδου Βύρωνα και φίλο και συναγωνιστή του ίδιου του Γκαλλίνα ο οποίος είχε και αυτός εξοριστεί "Vincenzo Gallina negoziante di Ravenna, esiliato fino dal 1821, andò con l'amico Lord Byron e col conte Pietro Gamba a combattere per la Grecia". Μετά την Ελλάδα πήγε στην Αίγυπτο. Εκεί έγινε γραμματέας του Μοχάμετ Αλί (κυβερνήτη της Αιγύπτου). Πέθανε στη Συρία, στην πρωτεύουσά της Χαλέπι το 1842, σε ηλικία 47 ετών, όταν την επισκέφθηκε μαζί με τον Μοχάμετ Αλί.

Ο Γκαλλίνα στην Ελλάδα: Συμμετοχή στη συγγραφή του πρώτου Συντάγματος της Ελλάδος
Είχε έλθει στην Ελλάδα κατά την Επανάσταση του 1821Vincenzo Gallina  (Lord Byron and his times) και συμμετείχε μαζί με τον Αλέξανδρο Μαυροκορδάτο και τον Θεόδωρο Νέγρη στη συγγραφή του πρώτου Συντάγματος της Ελλάδας, με τίτλο «Προσωρινόν Πολίτευμα της Ελλάδος», που ψηφίστηκε την 1 Ιανουαρίου 1822 στην Α' Εθνοσυνέλευση Επιδαύρου, έχοντας μαζί του κείμενα Ευρωπαϊκών ΣυνταγμάτωνSome notes on Jeremy Bentham's involvement in Greek legal affairs in the early years of the formation of the Greek State (1821-1824), γίνεται αναφορά στο Ιστορία του Ελληνικού Έθνους, Η Ελληνική Επανάσταση και η ίδρυση του Ελληνικού Κράτους (1821-1832) vol 12, Athens 1975, p. 212The Greek struggle for independence, 1821-1833, Douglas Dakin, University of California Press, 1973, ISBN 0520023420, 9780520023420

Ο Τόμας Γκόρντον (Thomas Gordon) αναφέρει ότι το Σύνταγμα του 1821 γράφηκε κυρίως από έναν Ιταλό ονόματι Gallina, ενώ ο Ειρηναίος Θείρσιος, δίνει μια περιγραφή του: «ένας τέτοιος» (από τους φιλέλληνες που συμβουλεύονταν οι Έλληνες) «ήταν και ένας Ιταλός ονόματι Γκαλλίνα που είχε φέρει στην Ελλάδα ένα βιβλίο που περιείχε τα πιο μοντέρνα συντάγματα. Ήταν ένας θησαυρός που ο ιδιοκτήτης του δεν τον αποχωριζόταν ποτέ, ένα μαντείο που συμβουλευόταν και με τη βοήθεια του οποίου κατάφεραν να εγκαθιδρύσουν στην Ελλάδα ένα σύστημα που...»

Ο Νικόλαος Σπηλιάδης συγγραφέας και πολιτικός της νεοσύστατης Ελλάδας που πήρε μέρος σε πολλές εθνοσυνελεύσεις, αναφέρει στα απομνημονεύματά τουΑπομνημονεύματα συνταχθέντα υπό του Ν. Σπηλιάδου δια να χρησιμεύσωσιν στην Νέαν Ιστορίαν της Ελλάδος, εκδίδονται δε υπό Χ. Ν. Φιλαδελφέως εις πέντε τόμους. Τόμος Α. Αθήνα 1851, σελ. 272: «Οι συντάξαντες το σύνταγμα αυτό ήσαν ο Αλεξ. Μαυροκορδάτος, Θ. Νέγρης, Π. Πατρών Γερμανός, Αθ. Κανακάρης, Π. Νοταράς, Ιω. Ορλάνδος, Αναγ. Μοναρχίδης, Π.Σ. Ομηρίδης, Γ. Αινειάν, Δρόσος Μανσώλας, Ιω. Κωλλέτης και Φ. Καραπάνος, ωδηγήθησαν δε εις την σύνταξιν αυτού από τον φιλέλληνα Βικέντιον Γαλλίναν» και σε σημείωση λέγει: «άνευ του Γαλλίνα, οι πλειότεροι νομοθέται δεν ήσαν ικανοί να νομοθετήσωσι διότι εστερούντο τοιούτων γνώσεων πολιτείας, και τις εξ'αυτών ηρώτα ποιόν εκ των δύο σωμάτων είναι ο βασιλεύς, και δυσηρεστείτο διότι έγεινεν ο Μαυροκορδάτος βασιλεύς».

Το 1835 έλαβε Αργυρό νόμισμα από το κράτος σε αναγνώριση της συνεργασίας του στη σύνταξη του Συντάγματος της ΕπιδαύρουΕΦΕΤΗΡΙΣ (Almanach) του Βασιλείου της Ελλάδος δια το έτος 1837, Α.Ι. Κλάδης, Αθήνα, Βασιλική Τυπογραφία και Λιθογραφία, 1837, σελ. 168 Διάταγμα περί διανομής Αργυρών Νομισμάτων εις τα Μέλη τα συγκροτήσαντα την εν Επιδαύρω Εθνικήν Συνέλευσιν, Εν Αθήναις, την 18(30) Σεπτεμβρίου 1835, ΟΘΩΝ, Ο Κόμης Άρμανσπεργ, Αρχιγραμ. της Επικρατείας. Μετά τους πληρεξουσίους αναφέρεται: «Γαλίνας Βικέντιος. Φιλέλλην συνεργήσας εις την σύνταξιν του Συντάγματος της Επιδαύρου»..

Άλλες πληροφορίες
Το όνομά του έχει δοθεί σε δρόμο στη Ραβέννα της Ιταλίας.

Αναφορές

Κατηγορία:Ιταλοί φιλέλληνες
Κατηγορία:Καρμπονάροι
Γ
Κατηγορία:Έλληνες πληρεξούσιοι